Lucky Luke

Lucky Luke er en populær humoristisk western-tegneserie om en cowboy ved navn Lucky Luke. Serien blev skabt i 1946 af den belgiske tegner Morris, hvis rigtige navn var Aldus Maurice de Bevère. Der har været forskellige forfattere, men tegneseriens guldalder skete sammen med René Goscinny som forfatter. Serien kører stadig, men efter Morris død i 2001 tegnes den nu af Achdé.

Tegneserien har dannet grundlag for flere lange tegnefilm, tegnefilmserier, spillefilm og en tv-serie.

Persongalleri 

Lucky Luke og Jolly Jumper er fast inventar i alle album, men flere andre figurer optræder ved flere lejligheder:

Lucky Luke er en ægte western-helt. Han trækker hurtigere end sin egen skygge og rammer altid plet. Han er godhjertet, hjælpsom, stærk, heldig og kvik. Han er en fjende af en hver desperado, som han jager uden nåde for at sætte dem i fængsel. Og så er han med egne ord "en stakkels ensom cowboy langt langt hjemmefra".

Jolly Jumper er Lucky Lukes trofaste hest. Som sin rytter er han kvik og hurtigere end sin egen skygge. Med tiden har han fået evnen til at tale og har jævnligt en passende ironisk eller tænksom bemærkning.

Ratata er hunden, der er dummere end sin egen skygge. Han er fængselshund og ledsager ofte Lucky Luke i jagten på Dalton-brødrene, ikke fordi han er tjenstivrig (han er mest ivrig når det er spisetid!) men gennem talløse misforståelser. Ratata har også et spin-off i form af sin egen tegneserie.

Dalton-brødrene er Lucky Lukes ærkefjender. De fire desperado-brødre er ens af ansigt men karakteriseres ved, at den ene er højere og dummere end den anden. Brødrene anføres af den lille koleriske Joe, der ofte har problemer med den lange dumme og evigt sultne Averell. Ind imellem de to er Jack og William, der både har noget af Joes ivrighed og noget af Averells dumhed. Dalton-brødrene, som går igen i serien, er fætre til de mere kendte Dalton-brødre, der er baseret på virkelige personer. Men deres fætre blev dræbt af Lucky Luke i tegneserien.

Ma Dalton er Dalton-brødrenes mor og ligeså kriminel som sine børn. Hendes kat hedder Sweety.

Billy the kid er en nærmest barnlig men også farlig desperado.

Bedemænd er der en del af gennem serien, men Mathias Bones er nu den faste, selv om han tilsyneladende ofte skifter by. Gribbe og lugten af formalin følger ham dog overalt.

Historierne 

Tegneserien består delvis af korte historier og delvis af længere historier, der fylder et helt tegneseriealbum.

De danske Lucky Luke-album 
Lucky Luke er blevet udgivet i albumform på dansk siden 1971. Nr. 1-55 blev udgivet af Interpresse, nr. 56-57 af Carlsen og nr. 58-74 af Egmont Serieforlaget. Egmont har desuden genudgivet nogle af de ældre album, i visse tilfælde med nye titler. Siden 2010 er serien blevet udgivet af Cobolt, der har trykt de nyere album i indbundet form og uden nummerering. Numrene 75 og fremefter i oversigten nedenfor er derfor uofficielle.

Albummet med originaltitlen Le pont sur le Mississippi blev på dansk udgivet under den noget forvirrende titel Floden over Mississippi. Det skulle selvfølgelig have heddet Broen over Mississippi.

 Diligencen (La Diligence)
 Dalton City (Dalton City)
 Grønskollingen (Le pied-tendre)
 Jesse James (Jesse James)
 Apache-kløften (Canyon Apache)
 Western Circus (Western Circus)
 Billy the Kid (Billy the Kid)
 Dalton-brødrene forbedrer sig (Le Daltons se Rachètent)
 Dalton-brødrene i Mexico (Tortillas pour les Daltons)
 Calamity Jane (Calamity Jane)
 Billy the Kid får eskorte (L’escorte)
 Ma Dalton (Ma Dalton)
 Dalton-brødrenes hævn / Hævnerne (L’évasion des Dalton)
 Pigtråd over prærien (Les Barbelés sur la Prairie)
 Penge til Ratata / Ratatas arv (L’eritage de Rartanplan)
 Dommeren (Le Juge)
 Dusørjægeren / Dusørhajen (Chasseur de primes)
 På sporet af Dalton-brødrene (Sur la piste des Dalton)
 Storfyrsten (Le grand duc)
 Spøgelsesbyen (La ville fantome)
 I boretårnets skygge (A L’ombre des derricks)
 Karavanen (La Caravane)
 De sorte bjerge (Les collines noires)
 Den hvide kavaler (Le cavalier blaue)
 Dalton-brødrene i den kolde sne / Dalton-brødrene i sneen (Les Dalton dans les blizzard)
 Kejser Smith (L’empereur Smith, baseret på "Emperor Norton")
 Det 20. kavaleri / Det 20. regiment (La 20érme de cavalerie)
 Vejen til Oklahoma (Rue sur L’Oklahoma)
 Pyskopater på slap line / Psykopater på slap line (La guérison des Daltons)
 Dalton-brødrenes fætre (Les cousins Dalton)
 Slægtsfejden (Les revaux de Painful Gulch)
 Dalton-brødrene stikker af (Les Dalton courent toujours)
 En stakkels, ensom cowboy (7 histoires completes)
 Den syngende tråd (Le fil qui chante)
 Arizona (Arizona)
 Mississippi (En remotant le Mississippi)
 Doc Doxey (L'élixir du Dr Doxey)
 Joss Jamons bande (Joss Jamon)
 Dalton-brødrenes skat (Le magot des Dalton)
 Lange Luke (Lucky Luke contre Phil Defer)
 Spor over prærien (Des rails sur la prairie)
 Den Enarmede Tyveknægt (Le bandit manchot)
 Falskspilleren (Lucky Luke contre Pat Poker)
 Sarah Bernardt (Sarah Bernhardt)
 Blåfødderne kommer (Alerte aux Pieds Bleus)
 Daisy Town (Daisy Town)
 De rigtige Dalton-brødre (Hors-la-loi)
 "Fingers" / Fingers (Fingers)
 Syv Pletskud (La corde du pendu)
 Daily Star (Le Daily Star)
 Lucky Luke får en kæreste (La fiancée de Luky Luke)
 Nitroglycerin (Nitroglycérine)
 Pony-Ekspressen (Le Pony Express)
 Rodeo (Rodéo)
 Alibiet (L'alibi)
 Den fordømte Ranch (Le ranch maudit)
 Dalton-brødrenes endelige hævn – og andre historier (Les ballae des Dalton et autres historires)
 Marcel Dalton (Marcel Dalton)
 Oklahoma Jim (Oklahoma Jim)
 Profeten (Le prophète)
 Kunstmaleren (L'artiste-peintre)
 Revolver Joe – og andre historier! (Sous le ciel de l'ouest)
 Dalton-brødrene mister hukommelsen (L'amnésie des Dalton)
 Spøgelsesdiligencen (Chasse aux fantômes)
 Dalton-brødrene skyder på det hele (Les Dalton à la noce)
 Floden over Mississippi (Le pont sur le Mississippi)
 Belle Starr. Forbrydernes Dronning (Belle Star)
 Lucky Luke i Klondike (Le Klondike)
 Opgør i Tombstone (O.K. Corral)
 Dalton-brødrenes westernshow (La légende de l'ouest)
 Skønne Quebec (La belle province)
 Kid Lucky (tidligere udsendt som Lucky Kid 1: Lucky Luke som barn)
 Med rebet om halsen (La corde au cou)
 Manden fra Washington (L'homme de Washington)
 Pas på Pinkerton! (Lucky Luke contre Pinkerton)
 Daltonbrødrene højt på strå (Cavalier seul)
 Daltononklerne (Les Tontons Dalton)
 Det forjættede land (La Terre promise)
 En cowboy i Paris (Un cow-boy à Paris)
 En ulden affære (Un cow-boy dans le coton)
 Ratatas ark (L'Arche de Rantanplan)

 Et ekstraordinært eventyr med Lucky Luke 
Denne serie startede som en fejring af Lucky Lukes 70-års jubilæum. Serien udgives på dansk (og svensk) af Cobolt.
 Manden der skød Lucky Luke (L'homme qui tua Lucky Luke, af Matthieu Bonhomme)
 Jolly Jumper svarer ikke (Jolly Jumper ne répond plus, af Guillaume Bouzard)
 Lucky Luke sadler om (Lucky Luke sattelt um, af Mawil)
 Wanted Lucky Luke (Wanted Lucky Luke, af Matthieu Bonhomme)
 Chokoladedrenge (Zarter Schmelz, af Ralf König)

 Lucky Luke i kronologisk rækkefølge (genudgivelse fra 2003- ) 

 1946-1950:
Arizona 1880
Lucky Luke mod Cigaret-Caesar
Dick Diggers guldmine
Lucky Luke og hans hest Jolly Jumper
Lucky Lukes dobbeltgænger
Rodeo
Desperado-City
Guldfeber i Buffalo Creek
Revolver Joe
Round-up
Den store kamp

 1951-1954
Lucky Luke mod Poker-Pat
De lovløse, Tumult i Tumbleweed
De rigtige Dalton-Brødre
Doc Doxey
Menneskejagt
Lejemorderen
Lucky Luke og 'Pille'

 1955-1957:
Spor over prærien
Blåfødderne kommer
Joss Jamons Bande

  1957-1958:
Dalton-brødrenes fætre
Dommeren
Vejen til Oklahoma

 1958-1960:
Hævnerne
Mississippi
På sporet af Dalton-brødrene

 1960-1961:
I boretårnets skygge
Fejden i Painful Gulch
Billy the Kid

 1961-1962:
De sorte bjerge
Dalton-brødrene i sneen
Dalton-brødrene på krigsstien

 1962-1964:
Karavanen
Spøgelsesbyen
Dalton-brødrene forbedrer sig

 1964-1965:
Det 20. regiment
Billy the Kid får eskorte
Pigtråd over prærien

 1965-1967:
Calamity Jane
Dalton-brødrene i Mexico
Diligencen

 1967-1969:
Grønskollingen
Dalton city
Riskrigen (korte historier samt den 2. Lucky Luke-film):
Riskrigen
En udfordring til Lucky Luke
Toner fra dalen
En tur i byen
Lucky Luke og Daltonbrødrene
Et godt ord på vejen
Li Chi's historie
Sherif-skolen

 1969-1971:
Jesse James
Western Circus
Apache-kløften

 1971-1973:
Ma Dalton
Dusørhajen
Storfyrsten

 1973-1975:
Ratatas arv
7 Lucky Luke historier
Den hvide kavaler

 1975-1977:
Psykopater på slap line
Kejser Smith
Den syngende tråd

 1978-1982:
En række små historier

 1980-1982:
Dalton-brødrenes skat
Den enarmede tyveknægt
Sarah Bernhardt

 1983-1984:
Daisy Town
Fingers
Daily Star

 1985-1987
Lucky Luke får en kæreste.
Den hjemsøgte ranch.
Nitroglycerin

 1987-1991
Alibiet - og andre historier.
Pony-ekspressen.
Dalton-brødrene får hukommelsestab

 1992-1994
Spøgelses-diligencen.
Dalton-brødrene skyder på det hele.
Broen over Mississippi

 1995-1996
Kid Lucky
Belle Star
Lucky Luke i Klondike

 1997-1998
Opgør i Tombstone
Oklahoma Jim
Marcel Dalton

 1999-2002
Profeten
Kunstmaleren
Dalton-brødrenes westernshow

 2003-2007
Den franske kok
Skønne Quebec
Med rebet om halsen

 Kid Lucky 

I 1995 begyndte en spin-off-serie om Lucky Luke som barn, Kid Lucky. I første omgang udsendtes to album med lange historier, hvorefter serien blev indstillet. Det første album blev udgivet på dansk som Lucky Kid 1: Lucky Luke som barn. Det efterfølgende album, Oklahoma Jim, blev imidlertid udgivet som en del af den almindelige serie. Senere blev det første album så også genudgivet dansk som en del af den almindelige serie med titlen Kid Lucky. Serien blev genoptaget som en særskilt serie i 2011, men nu med album med samlinger af ensides historier.

 Lucky Luke i andre medier 
 Lange tegnefilm 
 Lucky Luke i Daisy Town (Daisy Town, 1971)
 Lucky Luke og Dalton-brødrene (La Ballade des Dalton, 1978)
 Dalton-brødrene På Flugt (Les Dalton en cavale, 1983)
 Lucky Luke: Mod Vest! (Tous à l'Ouest: Une aventure de Lucky Luke, 2007)Lucky Luke i Daisy Town dannede senere grundlag for albummet Daisy Town, mens Lucky Luke og Dalton-brødrene kom til at danne basis for titelhistorien i Dalton-brødrenes endelige hævn – og andre historierDalton-brødrene På Flugt er baseret på albummene Dalton-brødrene i den kolde sne, Ma Dalton og Dalton-brødrene forbedrer sig. Da Hanna-Barbera udsendte den første tegnefilmserie året efter, blev filmen splittet op i tre afsnit til denne svarende til de tre album.

 Tegnefilmserier 

I 1984 udsendte Hanna-Barbera en tegnefilmserie i 26 afsnit løst baseret på forskellige Lucky Luke-album. Yderligere 26 afsnit fulgte i 1991. De første 26 afsnit har været vist på DR1 med dansk tale og er senere udgivet på dvd men nyoversat og nyindtalt. De sidste 26 afsnit blev vist i starten af 1990'erne med dansk tale på den kodede TV-kanal Filmkanalen, der sendte i Hovedstadsområdet. De samme afsnit blev derudover vist på kanalen Filmnet, som var satellit- og kabel-tv-baseret. I disse sidste 26 afsnit overtog Thomas Mørk rollen som Lucky Luke, en rolle som Ove Sprogøe ellers havde haft gennem stort set hele den første sæson.

I 2001 udsendte Xilam en ny tegnefilmserie i 52 afsnit, Nye eventyr med Lucky Luke (Nouvelles aventures de Lucky Luke). Afsnittenes historier i denne serie er nye, men trofaste læsere vil dog kunne nikke genkendende til en række figurer og ideer. Serien har været vist på DR1 og DR Ramasjang med dansk tale og er tillige udsendt på dvd.

 Film og tv-serie 
I 1991 lanceredes spillefilmen Lucky Luke med Terence Hill i titelrollen. Året efter fulgte en tv-serie med samme titel i 8 afsnit.

I 2004 fulgte en ny film Dalton Brødrene (Les Dalton) med Til Schweiger som Lucky Luke.

Endnu en spillefilm, også kaldet Lucky Luke, men denne gang med Jean Dujardin i titelrollen havde premiere 21. oktober 2009.

 Litteratur 
 Brian Iskov: Den store Troldspejlsbog'' (Forlaget Carlsen, 2010)

Referencer

Ekstern henvisning 

 Hjemmeside for den kronologiske genudgivelse
 Lucky Luke på ComicWiki
 Links til Lucky Luke-websteder  
 Officiel side for Tous a L'ouest  
 Lucky Luke hos Internet Movie Database (arkiveret) 

Tegneserier fra Belgien
Tegneserier fra Frankrig
Tegneseriefigurer
Fiktive westernfigurer
Lucky Luke-universet